**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-400; Fax: 511-406





|  |  |
| --- | --- |
| **Iktatószám: C/613,694,611/2025.**  Előterjesztő: dr. Csáky András polgármester  Ügyintéző: Lendér Zsuzsanna kontroller | Tárgy: közhasznú önkormányzati cégek FEB ügyrendje  Melléklet: 2025-2029.évre vonatkozó ügyrendek és jegyzőkönyvek |

**ELŐTERJESZTÉS**

Cegléd Város Önkormányzata Képviselő-testületének

**2025. január 23**-ai nyilvános ülésére

**Tisztelt Képviselő-testület!**

**1. Ceglédi TV Egyszemélyes Közhasznú Nonprofit Kft. Felügyelőbizottság ügyrendére vonatkozólag:**

A gazdasági társaság 2025. január 6-ára összehívta Felügyelőbizottságát a Képviselő-testület 407/2024. (XII. 11.) Ök. határozata értelmében, ahol jegyzőkönyvbe foglalva elfogadták a felügyelőbizottság működését szabályozó ügyrendjüket 2025. január 1. napjától 2029. december 31. napjáig tartó érvényességi időszakra, valamint megválasztották a felügyelőbizottság elnökét, Huszti Tamást. További delegált felügyelőbizottsági tagok Kis Martin és Csiszár Péter Géza. Az előterjesztés mellékletét képezi az ügyrend és a készült jegyzőkönyv.

**2. „Kossuth Művelődési Központ” Nonprofit Kft. Felügyelőbizottság ügyrendére vonatkozólag:**

A gazdasági társaság 2025. január 7-ére összehívta Felügyelőbizottságát a Képviselő-testület 405/2024. (XII. 11.) Ök. határozata értelmében, ahol jegyzőkönyvbe foglalva elfogadták a felügyelőbizottság működését szabályozó ügyrendjüket 2025. január 1. napjától 2029. december 31. napjáig tartó érvényességi időszakra, valamint megválasztották a felügyelőbizottság elnökét, Tarr Feliciánt. További delegált felügyelőbizottsági tagok Tóth Ferencné és Klément Márton Bence. Az előterjesztés mellékletét képezi az ügyrend és a készült jegyzőkönyv.

**3. VÁRVAG Városüzemeltetési és Vagyongazdálkodási Nonprofit Kft. Felügyelőbizottság ügyrendére vonatkozólag:**

A gazdasági társaság 2025. január 6-ára összehívta Felügyelőbizottságát a Képviselő-testület 399/2024. (XII. 11.) Ök. határozata értelmében, ahol jegyzőkönyvbe foglalva elfogadták a felügyelőbizottság működését szabályozó ügyrendjüket 2025. január 1. napjától 2029. december 31. napjáig tartó érvényességi időszakra, valamint megválasztották a felügyelőbizottság elnökét, Makó Andrást. További delegált felügyelőbizottsági tagok dr. Endrődi Alex Péter és Sági Ferenc. Az előterjesztés mellékletét képezi az ügyrend, a készült kivonat és jelenléti ív.

Az új felügyelőbizottságok elfogadták ügyrendjüket, melyet a Cegléd Város Önkormányzatának Képviselő-testülete, mint a társaság legfőbb szerve hagy jóvá.

Az előterjesztést **a Tulajdonosi, valamint a Jogi, Ügyrendi és Közbiztonsági Bizottság** tárgyalja. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A **döntéshozatal** figyelemmel aPtk. gazdasági társaságokra vonatkozó III. Részében foglaltakra, *az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény* (új Civil tv.) 37. § (1) bekezdése alapján, **nyilvános ülés** keretében, *Magyarország helyi önkormányzatairól szóló 2011. évi CLXXXIX. törvény* (Mötv.) 50. § rendelkezései alapján - a figyelemmel **a Ptk. 3:19. § (3) bekezdése, és a 3:109 § (1) és (4) bekezdései,** valamint *a Képviselő-testület és szervei szervezeti és működési Szabályzatáról szóló 22/2024. (XI. 12.) önkormányzati rendelet* (Kt. SzMSz) 59. §-ában foglalt rendelkezésekre - **egyszerű szótöbbséget** igényel

Cegléd, 2025. január 8.

Dr. Csáky András

polgármester

**---------**

**I. HATÁROZATI JAVASLAT**

**Cegléd Város Önkormányzatának Képviselő-testülete,** mint a Ceglédi TV Egyszemélyes Közhasznú Nonprofit Kft.100 %-ban tulajdonos alapítója és legfőbb szerve - a Ptk. 3:122. § (3) bekezdésében biztosított hatáskörében eljárva

1. **Jóváhagyja** a Ceglédi TV Egyszemélyes Közhasznú Nonprofit Kft. (13-09-129862, székhely: 2700 Cegléd, Teleki utca 12.) Felügyelőbizottsága jelen határozat elválaszthatatlan mellékletét képező ügyrendje érvényességének 2025. január 1-től 2029. december 31-ig történő meghosszabbítását.
2. **Utasítja** a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: dr. Csáky András polgármester

A határozatot kapja:

1. Kontroller és általa:
2. Ceglédi TV Egyszemélyes Közhasznú Nonprofit Kft. ügyvezetője
3. Ceglédi KÖH Pénzügyi Iroda
4. Irattár

**---------**

**II. HATÁROZATI JAVASLAT**

**Cegléd Város Önkormányzatának Képviselő-testülete,** mint a „Kossuth Művelődési Központ” Nonprofit Kft. 100 %-ban tulajdonos alapítója és legfőbb szerve - a Ptk. 3:122. § (3) bekezdésében biztosított hatáskörében eljárva

1. **Jóváhagyja** a „Kossuth Művelődési Központ” Nonprofit Kft. (13-09-184838, székhely: 2700 Cegléd, Kossuth tér 5/a.) Felügyelőbizottsága jelen határozat elválaszthatatlan mellékletét képező ügyrendje érvényességének 2025. január 01-től 2029. december 31-ig történő meghosszabbítását.
2. **Utasítja** a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: dr. Csáky András polgármester

A határozatot kapja:

1. Kontroller és általa:
2. „Kossuth Művelődési Központ” Nonprofit Kft. ügyvezetője
3. Ceglédi KÖH Pénzügyi Iroda
4. Irattár

**III. HATÁROZATI JAVASLAT**

**Cegléd Város Önkormányzatának Képviselő-testülete,** mint a VÁRVAG Városüzemeltetési és Vagyongazdálkodási Nonprofit Kft. 100 %-ban tulajdonos alapítója és legfőbb szerve - a Ptk. 3:122. § (3) bekezdésében biztosított hatáskörében eljárva

1. **Jóváhagyja** a VÁRVAG Városüzemeltetési és Vagyongazdálkodási Nonprofit Kft. (13-09-128232, székhely: 2700 Cegléd, Gubody utca 28.) Felügyelőbizottsága jelen határozat elválaszthatatlan mellékletét képező ügyrendje érvényességének 2025. január 1-től 2029. december 31-ig történő meghosszabbítását.
2. **Utasítja** a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: dr. Csáky András polgármester

A határozatot kapja:

1. Kontroller és általa:
2. VÁRVAG Városüzemeltetési és Vagyongazdálkodási Nonprofit Kft. ügyvezetője
3. Ceglédi KÖH Pénzügyi Iroda
4. Irattár

Az előterjesztést láttam:

Dr. Diósgyőri Gitta

címzetes főjegyző